145. löggjafarþing 2015–2016.

Þingskjal 1067 — 540. mál.

Svar

iðnaðar- og viðskiptaráðherra við fyrirspurn frá Lilju Rafneyju Magnúsdóttur

um starfsemi Stjórnstöðvar ferðamála.

1.	Hversu oft hefur stjórn Stjórnstöðvar ferðamála fundað frá stofnun?

Stjórn Stjórnstöðvar ferðamála hefur fundað alls þrisvar sinnum frá stofnun, 3. og 23. nóvember 2015 og 2. mars 2016.

2.	Eru fundargerðir frá stjórnarfundum Stjórnstöðvar ferðamála aðgengilegar og þá hvar?

Fundargerðir frá stjórnarfundum hafa ekki verið birtar opinberlega en upplýsingar um og fréttir af stöðu verkefna Stjórnstöðvar ferðamála eru á vefnum www.stjornstodin.is.

3.	Hefur stjórn Stjórnstöðvar ferðamála fundað með hagsmunaaðilum í ferðaþjónustu, fulltrúum stjórnsýslunnar eða sveitarfélaganna eða öðrum sem tengjast ferðaþjónust
unni?

Stjórn Stjórnstöðvar ferðamála hefur ekki fundað með hagsmunaaðilum en starfsmenn Stjórnstöðvar ferðamála hafa átt fundi með eftirfarandi 79 hagsmunaaðilum, fulltrúum stjórn
sýslunnar, sveitarfélögum og öðrum frá stofnun:

Arctic Adventures

Aton

Atvinnuvega- og nýsköpunarráðuneytið

Atvinnuþróunarfélag Vestfjarða

Austurbrú

Bergrisi

Bæjarstjóri Bolungarvíkur

Bæjarstjóri Ísafjarðar

Bæjarstjóri Súðavíkur

Capacent

Daniel Bryström Design

Datamarket

Efla

Ferðamálaráð

Ferðamálasamtök Íslands

Ferðamálasamtök Vestfjarða

Ferðamálastofa

Félag leiðsögumanna

Fjármálaráðuneytið

Fjórðungssamband Vestfjarða

Forsætisráðuneytið

Hagfræðistofnun

Hagstofan

Háskólasetur og fræðslumiðstöð Vestfjarða

Háskóli Íslands

Háskólinn á Bifröst

Höfuðborgarstofa

Icelandair

Innanríkisráðuneytið

Isavia

Íslandsstofa

Katla Geopark

Keilir háskólabrú

KPMG

Kynning á Vegvísi Akureyri

Kynning á Vegvísi Blönduósi

Kynning á Vegvísi Borgarnesi

Kynning á Vegvísi Egilsstöðum

Kynning á Vegvísi Grundarfirði

Kynning á Vegvísi Húsavík

Kynning á Vegvísi Hvolsvelli

Kynning á Vegvísi Höfn í Hornafirði

Kynning á Vegvísi Ísafirði

Kynning á Vegvísi Reykjanesbæ

Kynning á Vegvísi Reyðarfirði

Kynning á Vegvísi Reykjavík

Kynning á Vegvísi Selfossi

Landsbjörg

Landshlutasamtök SSA

Landsnet

Landvernd

LC Ráðgjöf

Lögreglustjórinn á Suðurlandi

Markaðsstofa Vestfjarða

Markaðsstofa Vesturlands

Markaðsstofa Suðurlands

Menningar- og ferðamálasvið Reykjavíkur
borgar

Nefnd Seltjarnarnesbæjar um stefnumótun í ferðaþjónustu

Nýsköpunarmiðstöð

Rannsóknarmiðstöð ferðamála

Reykjanes Geopark

RRF

RSG (Vermont USA)

Samtök ferðaþjónustunnar

Saga Travel

Samgöngustofa

Samtök íslenskra sveitarfélaga

Sendiherra Þýskalands

Sigló Hótel

Skrifstofa ferðamála atvinnuvega-

og nýsköpunarráðuneytis

Stígavinir

Stjórn Framkvæmdasjóðs ferðamanna

Sveitarfélag Fljótsdalshéraðs

Umhverfis- og samgöngunefnd Alþingis

Umhverfisráðuneytið

Umhverfisstofnun

Vatnajökulsþjóðgarður

Vegagerðin

VSÓ
Starfsmenn Stjórnstöðvar ferðamála hafa fundað oftar en einu sinni með mörgum af ofangreindum aðilum og hafa auk þess verið á öðrum fundum sem gestir en þeir fundir eru ekki meðtaldir hér.

4.	Hvað líður gerð verkefnaáætlunar Stjórnstöðvar ferðamála fyrir árin 2016–2017 sem lýst hefur verið yfir að verði gerð og er hún einhvers staðar aðgengileg ásamt aðgerðaáætlun til að hrinda markmiðum hennar í framkvæmd?

Upplýsingar um stöðu verkefna Stjórnstöðvar ferðamála, þ.m.t. um stöðu verkefna
áætlunar 2016–2017, eru aðgengilegar á vefnum www.stjornstodin.is.

5.	Hver eru helstu viðmið um sjálfbærni sem lýst hefur verið yfir að verði eitt meginmarkmiða stefnumótunar fyrir íslenska ferðaþjónustu og hvernig eru þau útfærð í áætlunum Stjórnstöðvar ferðamála?

Hugtakið sjálfbærni eins og það er sett fram í Vegvísi í ferðaþjónustu vísar til almennrar skilgreiningar samkvæmt skýrslu Sameinuðu þjóðanna um umhverfi og þróun sem kom út árið 1987, svokallaðri Brundtland-skýrslu, eða til mannlegrar starfsemi sem fullnægir þörfum samtímans án þess að draga úr möguleikum framtíðarkynslóða til að fullnægja sínum þörfum. Nánar tiltekið er með sjálfbærri þróun í ferðaþjónustu vísað til þróunar þar sem litið er til lengri tíma og reynt að ná jafnvægi milli efnahagslegra, félagslegra og umhverfislegra þátta svo að ekki verði gengið á þær auðlindir sem atvinnugreinin byggist á.

Í markmiðum Vegvísis í ferðaþjónustu eru hvorki sett fram töluleg gildi né listuð nánari viðmið um sjálfbærni vegna skorts á áreiðanlegum gögnum. Gagnaöflun er eitt forgangsmála á árunum 2016–2017 til þess að leggja megi traustan grunn fyrir ferðaþjónustuna til framtíð
ar. Með gagnaöfluninni munu fást þau grunnviðmið sem þarf til að setja fram mælanleg markmið í framhaldinu fyrir lengri tíma stefnumótun og fylgja þeim eftir. Þau almennu markmið sem eru sett fram í Vegvísinum um jákvæða upplifun ferðamanna, aukna arðsemi, aukna dreifingu ferðamanna og jákvæð viðhorf til greinarinnar stuðla þó öll að sjálfbærri þróun ferðaþjónustu á Íslandi samkvæmt þeim skilningi á hugtakinu sjálfbærni sem lýst er hér fyrr.